NORAKSTS

|  |  |
| --- | --- |
| 29.02.2024. | Nr.3/23 |

**dzīvokļa īpašuma TIRGOŅU ielā 7-4, jelgavā**

**pārdošana atkārtotā izsolē**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2023. gada 23. novembra lēmumu Nr. 12/14 “Dzīvokļa īpašuma Tirgoņu ielā 7-4, Jelgavā atsavināšanas uzsākšana un izsoles noteikumu apstiprināšana”, pārdošanai mutiskā izsolē ar augšupejošu soli tika nodots dzīvokļa īpašums ar kadastra numuru 09009028939 Tirgoņu ielā 7-4, Jelgavā, kas sastāv no dzīvokļa Nr. 4 (telpu grupas kadastra apzīmējums 09000020339001004, viena istaba, krāsns apkure, kopējā platība 18,2 m2) un tam piekrītošajām kopīpašuma 182/2569 domājamām daļām no būvēm (kadastra apzīmējums 09000020339001, 09000020339002) un zemes (kadastra apzīmējums 09000020339), ar nosacīto cenu (izsoles sākumcenu) 4700,00 *euro* (četri tūkstoši septiņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 470,00 *euro* (četri simti septiņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz 2024. gada 22. janvārī rīkoto pirmo izsoli pretendenti nepieteicās un Jelgavas valstspilsētas pašvaldības Izsoles komisija 2024. gada 22. janvārī pieņēma lēmumu Nr. 1/1 “Dzīvokļa īpašuma Tirgoņu ielā 7-4, Jelgavā izsoles atzīšana par nenotikušu”.

Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktā noteikts, ka pēc pirmās nesekmīgās izsoles var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Jelgavas valstspilsētas pašvaldības īpašuma atsavināšanas komisija 2024. gada 8. februārī pieņēma lēmumu Nr. 2/2 “Dzīvokļa īpašuma Tirgoņu ielā 7-4, Jelgavā pārdošana atkārtotā izsolē” rīkot dzīvokļa īpašuma Tirgoņu ielā 7-4, Jelgavā, atkārtotu (otro) izsoli ar augšupejošu soli, pazemināt izsoles sākumcenu par 19,14 (deviņpadsmit un 14 simtdaļas) procentiem un noteikt nosacīto cenu 3800,00 *euro* (trīs tūkstoši astoņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 380,00 *euro* (trīs simti astoņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas pašvaldības domes 2023. gada 23. novembra lēmumu Nr. 12/14 “Dzīvokļa īpašuma Tirgoņu ielā 7-4, Jelgavā atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2024. gada 22. janvāra lēmumu Nr. 1/1 “Dzīvokļa īpašuma Tirgoņu ielā 7-4, Jelgavā izsoles atzīšana par nenotikušu” un Jelgavas valstspilsētas pašvaldības īpašuma atsavināšanas komisijas 2024. gada 8. februāra lēmumu Nr. 2/2 “Dzīvokļa īpašuma Tirgoņu ielā 7-4, Jelgavā pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt dzīvokļa īpašumu ar kadastra numuru 09009028939 Tirgoņu ielā 7-4, Jelgavā, kas sastāv no dzīvokļa Nr. 4 (telpu grupas kadastra apzīmējums 09000020339001004, kopējā platība 18,2 m2) un tam piekrītošajām kopīpašuma 182/2569 domājamām daļām no būvēm (kadastra apzīmējums 09000020339001, 09000020339002) un zemes (kadastra apzīmējums 09000020339), pārdodot to atkārtotā mutiskā izsolē ar augšupejošu soli.
2. Noteikt dzīvokļa īpašuma Tirgoņu ielā 7-4, Jelgavā, pārdošanas nosacīto cenu (izsoles sākumcenu) 3800,00 *euro* (trīs tūkstoši astoņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 380,00 *euro* (trīs simti astoņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Tirgoņu ielā 7-4, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Tirgoņu ielā 7‑4, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī